b'\n_START_ARTICLE_\nLalitavistarasutraen\n_START_PARAGRAPH_\nLalitavistara\xe1\xb8\xa5s\xc5\xabtraen (devanagari: \xe0\xa4\xb2\xe0\xa4\xb2\xe0\xa4\xbf\xe0\xa4\xa4\xe0\xa4\xb5\xe0\xa4\xbf\xe0\xa4\xb8\xe0\xa5\x8d\xe0\xa4\xa4\xe0\xa4\xb0 \xe0\xa4\xb8\xe0\xa5\x82\xe0\xa4\xa4\xe0\xa5\x8d\xe0\xa4\xb0, tibetansk: rgya cher rol pa) er en buddhistisk s\xc5\xabtra i 27 kapitler som omhandler livet til Buddha. Teksten er trolig fra det 1. \xc3\xa5rhundre e.Kr. og har overlevd p\xc3\xa5 sanskrit og i en tibetansk oversettelse, som ble foretatt av Jinamitra and Bandh\xc3\xa9 Yesh\xc3\xa9 D\xc3\xa9 i det 8. \xc3\xa5rhundre. Teksten ble oversatt fire ganger til kinesisk, hvorav den f\xc3\xb8rste og den tredje oversettelsen var g\xc3\xa5tt tapt i \xc3\xa5ret 730 e.Kr. Den eldste av de to bevarte oversettelsene ble foretatt av Dharmaraksha i \xc3\xa5ret 308 e.Kr. i 8 bokruller og 30 kapitler under tittelen F\xc3\xb3shu\xc5\x8d p\xc7\x94y\xc3\xa0o j\xc4\xabng (\xe4\xbd\x9b\xe8\xaa\xac\xe6\x99\xae\xe6\x9b\x9c\xe7\xb6\x93). Den andre ble oversatt av Div\xc4\x81kara i \xc3\xa5ret 683 e.Kr. i 12 bokruller og 27 kapitler under tittelen F\xc4\x81nggu\xc7\x8eng d\xc3\xa0 zhu\xc4\x81ngy\xc3\xa1n j\xc4\xabng (\xe6\x96\xb9\xe5\xbb\xa3\xe5\xa4\xa7\xe8\x8e\x8a\xe5\x9a\xb4\xe7\xb6\x93)._NEWLINE_Teksten var trolig opprinnelig basert p\xc3\xa5 l\xc3\xa6resetningene til Sarv\xc4\x81stiv\xc4\x81da, men ble etterhvert utvidet til \xc3\xa5 omfatte forestillinger om de tre kroppene (trik\xc4\x81ya), s\xc3\xa5vel som id\xc3\xa9er fra Yog\xc4\x81c\xc4\x81ra.'